EPG มอบแผ่นพลาสติกใสสำหรับจัดทำ Face Shield “วู้ดดี้”
EPG มอบแผ่นพลาสติกใส ให้แก่ วู้ดดี้ มิลินทจินดา พิธีกรชื่อดัง จัดทำ Face Shield มอบให้บุคลากรทางการแพทย์ ร่วมใจสู้ภัย Covid-19

13 เม.ย. 2563

นายธนาวัฒน์ วิทูรปกรณ์ กรรมการผู้จัดการ บริษัท อีสเทิร์น โพลีแพค จำกัด หรือ EPP บริษัทย่อยของ บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ร่วมเป็นส่วนหนึ่งในการช่วยเหลือสังคม มอบแผ่นพลาสติกใส ผลิตจากพลาสติก PET ขนาด A4 หนา 300 ไมครอน จำนวน 30,000 ชิ้น ให้แก่ นายวุฒิธร มิลินทจินดา (วู้ดดี้) สำหรับนำไปจัดทำ กระจังป้องกันใบหน้า หรือ Face Shield เพื่อส่งต่อให้กับบุคลากรทางการแพทย์ ใช้เป็นอุปกรณ์เพิ่มเติมเพื่อเพิ่มประสิทธิภาพการป้องกันการรับเชื้อไวรัส ณ สำนักงาน บริษัท อีสเทิร์น โพลีแพค จำกัด ถ.บางนา-ตราด กรุงเทพฯ เมื่อเร็วๆ นี้